label_title: גמר מונדיאל 2018
label_desc: גמר מונדיאל 2018 התקיים ב-15 ביולי באצטדיון לוז'ניקי במוסקבה בירת רוסיה, ובו נקבע שנבחרת צרפת היא אלופת העולם בכדורגל לשנת 2018. בגמר התמודדו נבחרת צרפת ונבחרת קרואטיה. זאת הייתה הפעם הראשונה שנבחרת קרואטיה השתתפה במשחק גמר מונדיאל. לנבחרת צרפת הייתה זאת הפעם השלישית בגמר, לאחר שניצחה את משחק גמר מונדיאל 1998 והפסידה בגמר מונדיאל 2006. זו הפעם הרביעית ברציפות שאלופת העולם היא אירופאית. 